Tarybos reglamentas (Euratomas, EAPB, EB) Nr. 3606/93
1993 m. lapkričio 22 d.
iš dalies keičiantis Reglamentą (EEB, Euratomas, EAPB) Nr. 260/68, nustatantį apmokestinimo Europos Bendrijų naudai sąlygas ir tvarką
EUROPOS SĄJUNGOS TARYBA,
atsižvelgdama į Europos Bendrijų jungtinės Tarybos ir jungtinės Komisijos steigimo sutartį,
atsižvelgdama į Protokolą dėl Europos Bendrijų privilegijų ir imunitetų, ir ypač į jo 13 ir 23 straipsnius,
atsižvelgdama į Komisijos pasiūlymą [1],
atsižvelgdama į Europos Parlamento nuomonę [2],
kadangi reikia išplėsti apmokestinimo Europos Bendrijų naudai taikymą pagal Reglamento (EEB, Euratomas, EAPB) Nr. 260/68 [3] sąlygas ir laikantis šiame reglamente nustatytos tvarkos Europos pinigų instituto tarybos pirmininko ir narių bei šio instituto personalo atlyginimams, darbo užmokesčiams ir tarnybinėms pajamoms,
PRIĖMĖ ŠĮ REGLAMENTĄ:
1 straipsnis
"12a straipsnis
Šis reglamentas taikomas Europos pinigų instituto pirmininkui, visiems kitiems šio instituto tarybos nariams, jo personalui ir instituto mokamų pensijų gavėjams, jei jie priskirti kategorijoms, kurias Taryba nustato taikydama Protokolo dėl privilegijų ir imunitetų 16 straipsnio pirmą pastraipą, dėl Instituto mokamų atlyginimų, darbo užmokesčio ir tarnybinių pajamų, taip pat invalidumo, senatvės ir maitintojo netekimo pensijų."
2 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1993 m. lapkričio 22 d.